**ΟΙΚΟΝΟΜΙΚΑ ΤΗΣ ΥΓΕΙΑΣ**

**Περιγραφή και Στόχοι του Μαθήματος**

Σκοπός του μαθήματος είναι να παρέχει στους φοιτητές της Ιατρικής γνώσεις στα Οικονομικά της Υγείας, έναν κλάδο της Οικονομικής Επιστήμης που έχει αποκτήσει ιδιαίτερη σημασία τις τελευταίες δεκαετίες. Η αύξηση των δαπανών υγείας αποκτά μεγάλο ενδιαφέρον και ο τομέας της υγείας αποτελεί τον πρώτο τομέα της οικονομίας στα σύγχρονα κράτη και απορροφά πάνω από 10% του Ακαθαρίστου Εγχώριου Προϊόντος. Ταυτόχρονα η διαρκής αύξηση του ανθρώπινου δυναμικού και ο ιδιαίτερος ρόλος τους ιατρικού σώματος ως αντιπροσώπου στην ζήτηση των υπηρεσιών υγείας, καθιστούν απαραίτητη την μελέτη και εκπαίδευση των φοιτητών της Ιατρικής στον τομέα των Οικονομικών της Υγείας. Παράλληλα η δημιουργία ασφαλιστικών οργανισμών και ο τρίτος που πληρώνει σε συνδυασμό με τον καθορισμό προτεραιοτήτων και την οικονομική αξιολόγηση, κάνουν τα οικονομικά της υγείας ιδιαίτερο κλάδο της οικονομικής επιστήμης. Η αποτελεσματικότητα, αποδοτικότητα, ποιότητα και ισότητα στον τομέα της υγείας διερευνώνται και ιδιαίτερη έμφαση θα δοθεί στο ελληνικό σύστημα υγείας με παραδείγματα.

**Μαθησιακά Αποτελέσματα**

Μετά το πέρας των παραδόσεων οι φοιτητές θα έχουν τη δυνατότητα:

1. Να αναγνωρίζουν την ιδιαιτερότητα των οικονομικών της υγείας ως κλάδου της οικονομικής επιστήμης.
2. Να έχουν την ικανότητα να διαφοροποιούν τις υγειονομικές ανάγκες από την ζήτηση και χρήση των υπηρεσιών υγείας.
3. Να έχουν κατανοήσει τα ιδιαίτερα χαρακτηριστικά της αγοράς των υπηρεσιών υγείας και τα αντίστοιχα μέτρα εφαρμογής τους.
4. Να μπορούν να διακρίνουν την ζήτηση για την υγεία και τις υπηρεσίες υγείας καθώς την ανταπόκριση από την πλευρά της προσφοράς.
5. Να γνωρίζουν το ύψος των δαπανών υγείας στα προηγμένα συστήματα υγείας και τους παράγοντες αύξησής των.
6. Να μπορούν να αξιολογούν τα διαφορετικά συστήματα υγείας εκτιμώντας ταυτόχρονα θεωρητικά και εμπειρικά αποτελέσματα.
7. Να έχουν την ικανότητα να διακρίνουν τα αποτελέσματα εμπειρικών ερευνών και να γνωρίζουν τα διαφορετικά κίνητρα που υπάρχουν στους πρωταγωνιστές του συστήματος υγείας.
8. Να γνωρίζουν το υγειονομικό αποτέλεσμα και το τελικό προϊόν των υπηρεσιών υγείας μέσα από την σχετιζόμενη με την υγεία ποιότητα ζωής.
9. Να είναι ικανοί και να αναγνωρίζουν τις βασικές μεθόδους της οικονομικής αξιολόγησης και το πεδίο εφαρμογής της κάθε μιας.
10. Να μπορούν να αξιολογούν την κατανομή πόρων και να καθορίζουν τις υγειονομικές προτεραιότητες.

**Θεματικές Ενότητες**

1. Έννοια και αντικείμενο των οικονομικών της υγείας
2. Υγειονομική ανάγκη, ζήτηση και χρησιμοποίηση υπηρεσιών υγείας
3. Τα ιδιαίτερα χαρακτηριστικά της αγοράς υπηρεσιών υγείας
4. Η ζήτηση για υγεία και υπηρεσίες υγείας
5. Η πλευρά της προσφοράς
6. Οι δαπάνες υγείας στην Ευρώπη
7. Η χρηματοδότηση των υπηρεσιών υγείας
8. Μέθοδοι χρηματοδότησης, η πλευρά του χρήστη
9. Οργανωτικά υποδείγματα ελέγχου της προσφοράς
10. Το νοσοκομείο ως παραγωγική μονάδα
11. Η σχετιζόμενη με την υγεία ποιότητα ζωής
12. Οικονομική αξιολόγηση στην υγεία
13. Κατανομή πόρων και προτεραιότητες στην υγεία